Bernhard Schmidt

Bernhard Woldemar Schmidt (lahèr, 30 Maret 1879 è Naissaar, Estonia - sèdhâ, 1 Ḍèsèmber 1935 è Hamburg, Jèrman) panèka ahli tasmak ḍâri Jèrman. Bernhard nemmowaghi alat optik otabâ sè segghut èkennal mènangka teleskop, alat panèka bânnya' èghuna'aghi ka'angghuy moto bâgiyân-bâgiyân ḍâri langngè' karana langngè' anḍi' lapangan sè lowas bân muwa' definisi ghâmbhâr sè alos.

 Kaoḍi'ân 
Bernhard alako mènangka operator telegraf, fotografer, bân perancang kantos taon 1898. È taon 1901 Bernhard maso' ḍâ' sakola'an tèknik è Mittweida, Jèrman bân neptep è ka'ḍissa' kantos taon 1926. Bernhard jhughân teknisi optik sè biasana alako ka'angghuy masang bengkel kènè' bân observatorium.

È taon 1926 Bernhard agabung kalabân staf Observatorium Hamburg, Bergedorf.  Sa'amponna tello taon, Bernhard aghâbây sistem kaca anyar ghâbây teleskop. Sabellumma sadhâjâna teleskop mantollaghi bân èrancang ka'angghuy ngabâs ḍaèra sè lowas tonḍu' ḍâ' karosakan ghâmbhâr, khusussa jennis sè èkennal mènangka aberasi sferis nalèkana kaca bunter èghuna'aghi, bân jennis ghâmbhâr sè bureng sè èkennal mènangka koma, sanajân cara panḍâ' dâri sombhu optik manabi kaca parabolik èghuna'aghi.  È dhâlem hal panèka Bernhard bisa arancang teleskop, sè ka'ḍimma distorsi panèka èpaèlang kalabân kombinasi lensa khusus, bân kaca bunter sè èpasang bâk jhâu èbuḍina.

 Sombher